ประกาศกรมธุรกิจพลังงานประกาศกรมธุรกิจพลังงานเรื่องคุณสมบัติของผู้มีสิทธิจัดทำรายงาน และการออกใบรับรองให้เป็นผู้มีสิทธิจัดทำรายงานด้านสิ่งแวดล้อมและรายงานผลการปฏิบัติตามมาตรการป้องกัน แก้ไข ลดติดตามและตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อพ.ศ. ๒๕๕๗ อาศัยอำนาจตามความในข้อ ๘ แห่งประกาศกระทรวงพลังงาน เรื่องการกำหนดประเภทและขนาดของระบบการขนส่งก๊าซธรรมชาติทางท่อ และหลักเกณฑ์ วิธีการระเบียบปฏิบัติ และแนวทางในการจัดทำรายงานด้านสิ่งแวดล้อม พ.ศ. ๒๕๕๖ และข้อ ๕แห่งประกาศกระทรวงพลังงาน เรื่อง หลักเกณฑ์ วิธีการ ระเบียบปฏิบัติและแนวทางในการจัดทำรายงานผลการปฏิบัติตามมาตรการป้องกัน แก้ไข ลด ติดตามและตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. ๒๕๕๖ออกตามความในกฎกระทรวงระบบการขนส่งก๊าซธรรมชาติทางท่อ พ.ศ. ๒๕๕๖ซึ่งออกตามความในพระราชบัญญัติควบคุมน้ำมันเชื้อเพลิง พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำโดยอาศัยอำนาจตามบทบัญญัติแห่งกฎหมาย อธิบดีกรมธุรกิจพลังงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกรมธุรกิจพลังงาน เรื่อง คุณสมบัติของผู้มีสิทธิจัดทำรายงานและการออกใบรับรองให้เป็นผู้มีสิทธิจัดทำรายงานด้านสิ่งแวดล้อมและรายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อมระบบการขนส่งก๊าซธรรมชาติทางท่อ พ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ผู้มีสิทธิจัดทำรายงานหมายความว่า ผู้มีสิทธิจัดทำรายงานด้านสิ่งแวดล้อม และรายงานผลการปฏิบัติตามมาตรการป้องกันแก้ไข ลด ติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อใบรับรอง หมายความว่าใบรับรองให้เป็นผู้มีสิทธิจัดทำรายงานข้อ ๔ ผู้มีสิทธิจัดทำรายงาน ต้องมีคุณสมบัติดังนี้(๑) เป็นนิติบุคคลประเภทบริษัทจำกัด ตามประมวลกฎหมายแพ่งและพาณิชย์ที่มีวัตถุประสงค์เพื่อประกอบธุรกิจเกี่ยวกับการศึกษาวิจัยและให้คำปรึกษาทางวิชาการ หรือเป็นสถาบันการศึกษาระดับอุดมศึกษา หรือสถาบันวิจัยซึ่งมีฐานะเป็นนิติบุคคลตามกฎหมายไทย(๒) ต้องไม่เคยถูกเพิกถอนใบรับรองตามข้อ ๑๖ (๒) (๓) (๔) (๕) หรือ (๖)เว้นแต่ระยะเวลาได้ล่วงพ้นไปแล้วไม่น้อยกว่าสามปีนับแต่วันที่ถูกสั่งเพิกถอนใบรับรอง(๓) ต้องจัดให้มีบุคลากร ดังต่อไปนี้(ก) ผู้ชำนาญการอย่างน้อยหนึ่งคนซึ่งอยู่ประจำเพื่อทำหน้าที่รับผิดชอบในการทำรายงานโดยผู้ชำนาญการดังกล่าวต้องสำเร็จการศึกษาขั้นต่ำในระดับอุดมศึกษาในวิชาวิทยาศาสตร์สาขาสิ่งแวดล้อมสาขานิเวศน์วิทยา หรือสาขาสุขาภิบาล หรือวิชาวิศวกรรมศาสตร์สาขาสิ่งแวดล้อม หรือสาขาสุขาภิบาลหรือวิชาเศรษฐศาสตร์สาขาเศรษฐศาสตร์สิ่งแวดล้อมและต้องมีประสบการณ์เกี่ยวกับการปฏิบัติงานด้านการส่งเสริมและรักษาคุณภาพสิ่งแวดล้อมไม่น้อยกว่าสามปีหรือไม่น้อยกว่าสามโครงการ และต้องไม่เคยมีส่วนร่วมในการทำรายงานส่วนที่เป็นเท็จเว้นแต่ระยะเวลาได้ล่วงพ้นไปแล้วไม่น้อยกว่าสามปีนับแต่วันที่ผู้ได้รับใบรับรองซึ่งตนเคยเป็นผู้มีส่วนร่วมในการทำรายงานส่วนที่เป็นเท็จถูกสั่งเพิกถอนใบรับรอง(ข) เจ้าหน้าที่อย่างน้อยสามคน ซึ่งอยู่ประจำเพื่อร่วมในการทำรายงานโดยเจ้าหน้าที่ดังกล่าวต้องสำเร็จการศึกษาขั้นต่ำในระดับอุดมศึกษาในวิชาวิทยาศาสตร์วิศวกรรมศาสตร์ และสังคมศาสตร์และต้องไม่เคยมีส่วนร่วมในการทำรายงานส่วนที่เป็นเท็จเว้นแต่ระยะเวลาได้ล่วงพ้นไปแล้วไม่น้อยกว่าสามปีนับแต่วันที่ผู้ได้รับใบรับรองซึ่งตนเคยเป็นผู้มีส่วนร่วมในการทำรายงานส่วนที่เป็นเท็จถูกสั่งเพิกถอนใบรับรองข้อ ๕ การขอรับใบรับรองให้ยื่นคำขอต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายพร้อมด้วยหลักฐานและระบุชื่อ อายุ ที่อยู่ การศึกษาและประสบการณ์เกี่ยวกับการปฏิบัติงานการส่งเสริมและรักษาคุณภาพสิ่งแวดล้อมของผู้ชำนาญการและเจ้าหน้าที่ซึ่งผู้ขอรับใบรับรองต้องจัดให้มีตามข้อ๔ (๓)ผู้มีสิทธิจัดทำรายงานต้องได้รับใบรับรองจากอธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายก่อนจึงจะสามารถดำเนินการจัดทำรายงานดังกล่าวได้แบบคำขอรับใบรับรองและใบรับรองให้ใช้ตามแบบท้ายประกาศนี้ข้อ ๖ ใบรับรองให้มีอายุสามปีนับแต่วันที่ออกใบรับรองในการออกใบรับรองกรมธุรกิจพลังงานอาจกำหนดเงื่อนไขให้ผู้ที่ได้รับใบรับรองจะต้องปฏิบัติตามที่เห็นสมควรก็ได้ข้อ ๗ ผู้มีสิทธิจัดทำรายงานให้ยื่นแบบคำขอรับใบรับรองใหม่พร้อมด้วยเอกสารประกอบคำขอต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายภายในหกสิบวันก่อนวันที่ใบรับรองสิ้นอายุ และเมื่อได้ยื่นคำขอรับใบรับรองแล้วให้ถือว่าผู้ยื่นคำขออยู่ในฐานะเป็นผู้มีสิทธิจัดทำรายงานข้อ ๘ ในกรณีที่ใบรับรองสูญหาย ถูกทำลายหรือชำรุดในสาระสำคัญในลักษณะที่ไม่สามารถแสดงให้เห็นถึงความถูกต้องของใบรับรองได้ให้ผู้มีสิทธิจัดทำรายงานยื่นคำขอรับใบแทนใบรับรองต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายภายในสามสิบวันนับแต่วันที่ทราบถึงการสูญหาย ถูกทำลาย หรือชำรุดเสียหายพร้อมด้วยเอกสารหลักฐานตามที่ระบุไว้ในแบบคำขอรับใบแทนใบรับรองท้ายประกาศนี้ใบแทนใบรับรองให้ใช้แบบใบรับรองและเขียนหรือประทับตราความว่า ใบแทน ด้วยอักษรสีแดงไว้ด้านบนของใบรับรอง และให้ระบุวันเดือน ปี ที่ออกใบแทนพร้อมทั้งลงลายมือชื่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายกำกับไว้ด้วยข้อ ๙ ผู้มีสิทธิจัดทำรายงานที่ประสงค์จะยกเลิกกิจการให้ผู้มีสิทธิจัดทำรายงานแจ้งเป็นหนังสือต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายข้อ ๑๐ ในกรณีที่ผู้มีสิทธิจัดทำรายงานมีความประสงค์จะเปลี่ยนแปลงรายละเอียดในใบรับรองให้แจ้งเป็นหนังสือพร้อมใบรับรองฉบับเดิมหรือใบแทนใบรับรองและเอกสารที่เกี่ยวข้องต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายภายในสามสิบวันนับแต่วันที่ได้มีการเปลี่ยนแปลงรายละเอียดในใบรับรองข้อ ๑๑ ในกรณีที่ผู้มีสิทธิจัดทำรายงานมีความประสงค์จะเปลี่ยนแปลงหรือเพิ่มเติมรายละเอียดของเอกสารที่ได้จัดส่งต่อกรมธุรกิจพลังงาน เช่นสำเนาหนังสือรับรองนิติบุคคล สำเนาหนังสือบริคณห์สนธิ เป็นต้น ให้แจ้งเป็นหนังสือพร้อมแนบเอกสารที่ได้มีการเปลี่ยนแปลงหรือเพิ่มเติมดังกล่าวต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายภายในสามสิบวันนับแต่วันที่ได้มีการเปลี่ยนแปลง หรือเพิ่มเติมรายละเอียดดังกล่าวข้อ ๑๒ ในกรณีที่ผู้มีสิทธิจัดทำรายงานมีความประสงค์จะเปลี่ยนแปลง หรือเพิ่มเติมผู้ชำนาญการหรือเจ้าหน้าที่ให้ผู้มีสิทธิจัดทำรายงานแจ้งเป็นหนังสือต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายผู้ชำนาญการหรือเจ้าหน้าที่ตามวรรคหนึ่ง ไม่สามารถร่วมจัดทำรายงานได้จนกว่าจะได้รับความเห็นชอบจากกรมธุรกิจพลังงานข้อ ๑๓ หากการเปลี่ยนแปลงหรือเพิ่มเติมผู้ชำนาญการหรือเจ้าหน้าที่ตามข้อ ๑๒ เนื่องมาจากผู้มีสิทธิจัดทำรายงานขาดคุณสมบัติที่กำหนดไว้ในข้อ ๔ (๓)ให้ผู้มีสิทธิจัดทำรายงานดังกล่าวหยุดทำรายงานจนกว่าจะดำเนินการแก้ไขให้ถูกต้องให้ผู้มีสิทธิจัดทำรายงานตามวรรคหนึ่งแจ้งเป็นหนังสือต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายภายในสามสิบวันนับแต่วันที่ปรากฏเหตุที่ทำให้ขาดคุณสมบัติในกรณีที่มีเหตุจำเป็นกรมธุรกิจพลังงานมีอำนาจผ่อนผันให้ผู้มีสิทธิจัดทำรายงานตามวรรคหนึ่ง ทำรายงานในระหว่างดำเนินการแก้ไขเกี่ยวกับคุณสมบัติได้ในการนี้จะกำหนดเงื่อนไขอย่างหนึ่งอย่างใดให้ผู้มีสิทธิจัดทำรายงานต้องปฏิบัติด้วยก็ได้ข้อ ๑๔ รายงานด้านสิ่งแวดล้อมและรายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อมระบบการขนส่งก๊าซธรรมชาติทางท่อต้องมีลายมือชื่อผู้มีอำนาจลงนามผูกพันนิติบุคคลตามข้อ ๔ (๑)กับลายมือชื่อผู้ชำนาญการซึ่งอยู่ประจำตามข้อ ๔ (๓) (ก)และมีหน้าที่รับผิดชอบในการทำรายงานอย่างน้อยหนึ่งคนกับลายมือชื่อเจ้าหน้าที่ของผู้มีสิทธิจัดทำรายงานซึ่งประจำตามข้อ ๔ (๓) (ข)และมีส่วนร่วมในการทำรายงานอย่างน้อยสามคน รวมทั้งให้ระบุชื่อ ที่อยู่และเลขที่ใบรับรองของผู้มีสิทธิจัดทำรายงานไว้ในรายงานดังกล่าวด้วยข้อ ๑๕ อธิบดีกรมธุรกิจพลังงานมีอำนาจสั่งพักใช้ใบรับรองของผู้มีสิทธิจัดทำรายงานได้ไม่เกินหนึ่งปีเมื่อปรากฏว่า(๑) ผู้มีสิทธิจัดทำรายงานทำรายงานด้วยความประมาทเลินเล่อจนเป็นเหตุให้ทางราชการได้รับความเสียหาย(๒) ผู้มีสิทธิจัดทำรายงาน ยินยอมให้ผู้ชำนาญการหรือเจ้าหน้าที่ของผู้มีสิทธิจัดทำรายงานอื่นซึ่งถูกเพิกถอนใบรับรองเพราะทำรายงานอันเป็นเท็จหรือมีส่วนร่วมในการทำรายงานส่วนที่เป็นเท็จมาทำรายงาน(๓) ผู้มีสิทธิจัดทำรายงานฝ่าฝืนหรือไม่ปฏิบัติตามเงื่อนไขที่กำหนดไว้ในใบรับรอง ผู้มีสิทธิจัดทำรายงานซึ่งถูกสั่งพักใช้ใบรับรอง ต้องหยุดทำรายงานนับแต่วันที่ถูกสั่งพักใช้ใบรับรองข้อ ๑๖ อธิบดีกรมธุรกิจพลังงานมีอำนาจสั่งเพิกถอนใบรับรองของผู้มีสิทธิจัดทำรายงานได้เมื่อปรากฏว่า(๑) ผู้มีสิทธิจัดทำรายงานขาดคุณสมบัติตามข้อ ๔(๒) ข้อความในคำขอรับใบรับรองในส่วนที่เป็นสาระสำคัญในการขอรับใบรับรอง ไม่ตรงกับความจริงทั้งหมดหรือบางส่วน(๓) ผู้มีสิทธิจัดทำรายงาน ซึ่งถูกสั่งพักใช้ใบรับรอง ตามข้อ ๑๕มาแล้ว และได้กระทำตามข้อ ๑๕ (๑) หรือ ๑๕ (๒) หรือ ๑๕ (๓) ข้อหนึ่งข้อใดอีก(๔) ผู้มีสิทธิจัดทำรายงาน ทำรายงานอันเป็นเท็จ(๕) ผู้มีสิทธิจัดทำรายงาน ฝ่าฝืนหรือไม่ปฏิบัติตามประกาศนี้(๖) ผู้มีสิทธิจัดทำรายงาน ฝ่าฝืนหรือไม่ปฏิบัติตามเงื่อนไขที่กำหนดไว้ในใบรับรองในกรณีที่เงื่อนไขในใบรับรอง นั้นได้ระบุว่าการฝ่าฝืนหรือไม่ปฏิบัติตามเป็นเหตุให้เพิกถอนใบรับรองได้ผู้มีสิทธิจัดทำรายงาน ซึ่งถูกสั่งเพิกถอนใบรับรองต้องหยุดทำรายงานนับแต่วันที่ถูกสั่งเพิกถอนใบรับรองข้อ ๑๗ หากผู้มีสิทธิจัดทำรายงานถูกสั่งพักใช้ใบรับรองตามข้อ ๑๕ หรือถูกสั่งเพิกถอนใบรับรองตามข้อ ๑๖หากการกระทำผิดดังกล่าวเกี่ยวข้องกับผู้ชำนาญการหรือเจ้าหน้าที่ของผู้มีสิทธิจัดทำรายงานซึ่งปฏิบัติงานด้วยความประมาทเลินเล่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายมีอำนาจสั่งพักการดำเนินการของผู้ชำนาญการหรือเจ้าหน้าที่นั้นได้ไม่เกินสามปีและหากเป็นกรณีที่ทำให้ราชการเสียหายร้ายแรงอธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายมีอำนาจสั่งเพิกถอนสิทธิการเป็นผู้ชำนาญการหรือเจ้าหน้าที่ตลอดชีวิตและแจ้งสภาวิศวกรเพื่อทราบต่อไปด้วยในกรณีที่มีการสั่งเพิกถอนใบรับรอง ตามข้อ ๑๖ (๔)ให้อธิบดีกรมธุรกิจพลังงานระบุชื่อของผู้ชำนาญการและเจ้าหน้าที่ซึ่งมีส่วนร่วมในการทำรายงานในส่วนที่เป็นเท็จของผู้มีสิทธิจัดทำรายงานซึ่งทำรายงานอันเป็นเท็จไว้ในคำสั่งเพิกถอนใบรับรองนั้นด้วยข้อ ๑๘ สำหรับระบบการขนส่งก๊าซธรรมชาติทางท่อใด ๆผู้จัดทำรายงานด้านสิ่งแวดล้อมและผู้จัดทำรายงานผลการปฏิบัติตามมาตรการป้องกันแก้ไข ลด ติดตาม และตรวจสอบผลกระทบสิ่งแวดล้อมจะต้องไม่เป็นรายเดียวกันหรือไม่เป็นผู้มีผลประโยชน์ร่วมกันประกาศณ วันที่ ๔ กุมภาพันธ์ พ.ศ. ๒๕๕๗สมนึก บำรุงสาลีอธิบดีกรมธุรกิจพลังงาน[เอกสารแนบท้าย]๑. คำขอรับใบรับรองเป็นผู้มีสิทธิจัดทำรายงานเกี่ยวกับสิ่งแวดล้อมระบบการขนส่งก๊าซธรรมชาติทางท่อ(แบบ ธพ.ช.๑ ท-ส)๒. ใบรับรองเป็นผู้มีสิทธิจัดทำรายงานด้านสิ่งแวดล้อมระบบการขนส่งก๊าซธรรมชาติทางท่อ(แบบ ธพ.ช.๒ ท-ส๑)๓. ใบรับรองเป็นผู้มีสิทธิจัดทำรายงานผลการปฏิบัติตามมาตรการป้องกันแก้ไข ลด ติดตามและตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ (แบบธพ.ช.๒ ท-ส๒)๔. คำขอรับใบแทนใบรับรองเป็นผู้มีสิทธิจัดทำรายงานเกี่ยวกับสิ่งแวดล้อมระบบการขนส่งก๊าซธรรมชาติทางท่อ(แบบ ธพ.ช.๖ ท-ส)(ดูข้อมูลจากภาพกฎหมาย)ปริยานุช/ผู้จัดทำ๓๑ มีนาคม ๒๕๕๗โชติกานต์/ผู้ตรวจ๑๘ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๕๔ ง/หน้า ๑๑/๒๘ มีนาคม ๒๕๕๗